สำนักงานคณะกรรมการการเลือกตั้ง ยุติการรายงานผลการนับคะแนนอย่างไม่เป็นทางการ หลังรายงานคะแนนได้ถึงร้อยละ 90 พบมีผู้มาใช้สิทธิร้อยละ 65.96
สำนักงานคณะกรรมการการเลือกตั้ง ยุติการรายงานผลการนับคะแนนอย่างไม่เป็นทางการ หลังรายงานคะแนนได้ถึงร้อยละ 90 พบมีผู้มาใช้สิทธิร้อยละ 65.96 พร้อมขอบคุณผู้มาใช้สิทธิเลือกตั้งและหน่วยงานต่างๆ ที่ทำให้การจัดการเลือกตั้งเป็นไปด้วยความเรียร้อยนายอิทธิพล บุญประคอง ประธานกรรมการการเลือกตั้ง หรือ กกต. แถลงผลการเลือกตั้งสมาชิกสภาผู้แทนราษฎรอย่างไม่เป็นทางการ ว่าภาพรวมการจัดการเลือกตั้งตั้งแต่เวลา 08.00 น.-17.00 น. เป็นไปด้วยความเรียบร้อย โดยมีจำนวนผู้มาใช้สิทธิอย่างไม่เป็นทางการในระบบแรพพิท รีพอร์ท ของ กกต. ร้อยละ 90 พบมีผู้มาใช้สิทธิร้อยละ 65.96  มีจำนวนบัตรเสียร้อยละ 5.6 จำนวนบัตรที่ลงคะแนนเสียโหวตโนไม่เลือกผู้ใด ร้อยละ 1.5 จากจำนวนผู้มีสิทธิเลือกตั้ง 51,205,624 คนขณะที่ได้รับรายงานกรณีการกระทำผิดกฎหมายเลือกตั้งจำนวน 28 เรื่อง แบ่งเป็นการฉีกบัตรเลือกตั้ง 28 แห่ง และมีการถ่ายภาพบัตรเลือกตั้งที่ลงคะแนนในจังหวัดชลบุรีและบุรีรัมย์ ส่วนผู้ลงทะเบียนขอใช้สิทธิออกเสียงลงคะแนนเลือกตั้งล่วงหน้าในวันที่ 17 มีนาคมที่ผ่านมา มีผู้มาใช้สิทธิเลือกตั้งและหย่อนบัตรลงในหีบจำนวน 5 รายที่จังหวัดมหาสารคาม รวมถึงมีผู้แจ้งเหตุมายังสายด่วน 1444 ของ กกต.เกี่ยวกับการทำผิดกฎหมายเลือกตั้งจำนวน 90 เรื่อง เป็นเรื่องร้องเรียนเกี่ยวกับกรรมการประจำหน่วย 35 เรื่อง และเรื่องที่มีผู้สมัครหรือผู้ใดกระทำความผิดกฎหมายเลือกตั้งอีก 55 เรื่อง ซึ่งเรื่องต่างๆ ที่แจ้งเหตุเข้ามา จะต้องดำเนินการตรวจสอบข้อเท็จจริงเพิ่มเติม และดำเนินการตามระเบียบสืบสวนไต่สวนต่อไป พร้อมกันนี้ ยังได้รับรายงานการกระทำผิดกฎหมายเลือกตั้ง จากผู้ตรวจการเลือกตั้ง 7 เรื่อง แบ่งเป็นแจกเงินซื้อเสียง 4 เรื่อง ข่มขู่ให้ลงคะแนน 1 เรื่อง จำหน่ายสุรา 1 เรื่อง สวมสิทธิเลือกตั้ง 1 เรื่อง สำหนับการลงคะแนนเสียงเลือกตั้งนอกราชอาณาจักร มีผู้มาใช้สิทธิ 101,004 คน หรือคิดเป็นร้อยละ 84.7 พบว่ากรณีการคัดแยกซองใส่บัตรเลือกตั้ง ของสถานเอกอัครราชทูต ณ กรุงเวอร์ริงตัน ประเทศนิวซีแลนด์ มาไม่ทันการคัดแยก ทั้งนี้ ประธาน กกต. ได้กล่าวขอบคุณผู้มาใช้สิทธิเลือกตั้งและหน่วยงานต่างๆ ที่มีส่วนเกี่ยวข้องในการสนับสนุนทำให้การจัดการเลือกตั้งเป็นไปด้วยความเรียร้อยส่วนกรณีประเด็นข้อซักถามต่างๆ ที่ยังเป็นข้อสงสัยนั้น ประธาน กกต กล่าวว่าจะมีการแถลงอีกครั้งในวันพรุ่งนี้